KYK: Cyril wil WB-trofee saam met Siya lig | Netwerk24
26 Oktober 2019 19:25
Pres. Cyril Ramaphosa het die Springbok-kaptein, Siya Kolisi, alles van die beste toegewens vir hul halfeindstryd Sondag teen Wallis.
Ramaphosa het in 'n video-oproep ook vir Kolisi gesê hy vlieg Japan toe vir die eindstryd volgende Sondag en wil saam met Kolisi die Web Ellis-trofee lig.
Die president het Kolisi en sy span ook daarvan verseker dat Suid-Afrika se 57 miljoen inwoners hulle ondersteun.
Die Bok-kaptein het die president op sy beurt verseker dat die Bokke Sondag "ons beste sal doen" sodat Ramaphosa die eindstryd kan bywoon.
Ramaphosa het gesê hy is trots op hulle. "Op jou en op die span. Julle het absoluut uitstekend gevaar."
Die Springbokke kom Sondag in Jokohama teen Wallis te staan in die tweede halfeindstryd.
Engeland het Saterdag die All Blacks in die eerste halfeindstryd met 19-7 geklop. Die wenner van Sondag se wedstryd sal aanstaande Saterdag teen Engeland te staan kom in die eindstryd.